‎(ผลงานซีรีส์จาก NETFLIX)
‎สุดท้ายนี้จากลอนดอน ในหัวข้อข่าวที่ว่า ‎"ไม่ว่าใครก็ไม่ปลอดภัยแล้วใช่ไหม"
‎เกิดเหตุวุ่นวายระดับใหญ่หลวง ‎เมื่อชายคนหนึ่งเข้าไปคุยกับพระราชินีเอลิซาเบธ
‎ไม่ได้รับเชิญและไม่แจ้งล่วงหน้า
‎ในห้องพระบรรทมกลางดึก
‎ชายผู้นั้นทำกระจกหน้าต่างแตกและบาดตัวเอง
‎ฝากรอยเลือดไว้บนเตียงของพระราชินี
‎ผู้บุกรุกเมื่อวานนี้สามารถผ่าน
‎ระบบเตือนภัยอิเล็กทรอนิกส์ที่สลับซับซ้อน
‎รวมทั้งราชองครักษ์และตำรวจพระราชวัง
‎ชายผู้ต้องสงสัยถูกระบุตัว ‎ชื่อว่านายไมเคิล เฟแกน วัย 30 ปี
‎การสอบสวนของตำรวจบ่งชี้ว่าเฟแกนปีนข้ามรั้ว
‎เข้าไปยังพื้นที่พระราชวังขนาด 51 เอเคอร์ ‎ในตอนกลางคืน
‎จากนั้นจึงปีนขึ้นไปตามท่อระบายน้ำ
‎และเข้าไปยังส่วนพระที่นั่งชั้นในทางหน้าต่าง
‎ก่อนหาทางเข้าไปจนถึงห้องบรรทมส่วนพระองค์
‎ที่อยู่ชั้นหนึ่ง
‎เขานั่งห่างจากพระราชินีเพียง 1.5 เมตร ‎และสนทนากับพระองค์อยู่สิบนาที
‎จากนั้นก็ขอบุหรี่จากพระองค์
‎จากปากคำแม่ของเขา ‎เขาพูดถึงคนรักสาวที่ชื่อเอลิซาเบธ
‎ซึ่งอาศัยอยู่ในเขตเอสดับเบิลยูหนึ่ง
‎เหตุการณ์นี้ทำให้ประเทศอังกฤษตกตะลึง ‎และส่งผล
‎ให้กรมตำรวจต้องตรวจสอบ ‎การถวายการอารักขา
‎วันนี้นางแธตเชอร์รีบกลับไปยังสภาผู้แทนราษฎร
‎ก่อนที่รัฐมนตรีมหาดไทยจะทันได้แถลง
‎สภาผู้แทนฯ ขอชื่นชมความสงบเยือกเย็น
‎ซึ่งเป็นปฏิกิริยาของสมเด็จพระราชินี ‎ต่อเหตุการณ์ที่เกิดขึ้น
‎สมเด็จพระราชินียังทรงปฏิบัติพระราชกรณียกิจ ‎โดยไม่หวาดหวั่นใดๆ
‎แม้ได้เกิดภัยคุกคามร้ายแรง ‎อย่างที่ไม่เคยปรากฏขึ้นมาก่อน
‎จากการกระทำของผู้บุกรุก
‎เหตุการณ์นี้ทำให้นักวิจารณ์สถาบันกษัตริย์ ‎ตั้งคำถามสองข้อ
‎"เขาเข้าไปได้อย่างไร
‎และทั้งสองสนทนากันด้วยเรื่องอะไร"
‎(เฟแกน)
‎นางแธตเชอร์กล่าวว่ารัฐบาล ‎มีนโยบายทางการเมืองที่ต่อเนื่อง
‎สำหรับหลายปีต่อจากนี้
‎ที่จะพลิกโฉมหน้าประเทศอังกฤษ
‎ดิฉันยืนยันว่าพื้นเพของท่าน ‎ไม่ว่าจะเป็นใครมาจากไหนก็ไม่สำคัญ
‎เพราะถ้าท่านสามารถพิสูจน์ตัวเองว่า ‎มีคุณค่าต่อระบบเศรษฐกิจ
‎ถ้าท่านทำตัวเป็นประโยชน์ได้
‎ถ้าท่านสามารถทำงานเพิ่มความมั่งคั่ง ‎เพื่อประโยชน์ส่วนรวม…
‎โอ๊ย หุบปากไป
‎ผู้ที่มุ่งมั่นตั้งใจจะสร้างงาน
‎ผู้ที่ประสบความสำเร็จ
‎ผู้ที่ทำให้เราเห็นได้ว่ามีความตั้งใจที่จะก้าวหน้า
‎นายกรัฐมนตรีแถลงเป้าหมาย ‎ในการกระตุ้นเศรษฐกิจของชาติ…
‎ต่อจากนี้จะเป็นข่าวท่องเที่ยวครับ
‎- ไงเพื่อน ‎- ไง
‎อรุณสวัสดิ์
‎เช้าวันนี้ การจมเรือรบ
‎ของอาร์เจนตินา เรือเจเนอรัลเบลกราโน
‎ซึ่งมีรายงานเบื้องต้นว่า ‎อาจมีผู้เสียชีวิตทั้งหมด 1,000 คน
‎เป็นข่าวที่สั่นคลอน
‎แรงสนับสนุนจากนานาชาติที่มีต่ออังกฤษ
‎- คนต่อไป ‎- เชิญคนต่อไป
‎- ผมมาอีกแล้ว ‎- ชื่อ
‎ไมเคิล เฟแกน
‎สองสัปดาห์ที่ผ่านมามีงานทำไหม
‎ผมมาที่นี่ทุกสองอาทิตย์
‎แล้วคุณก็ถามคำถามเดิมทุกสองอาทิตย์
‎สองสัปดาห์ที่ผ่านมามีงานทำไหม
‎ผมเป็นประธานคณะกรรมการโอลิมปิก
‎แล้วก็เป็นเลขาธิการใหญ่แห่งสหประชาชาติ ‎อยู่สองสามวัน
‎คนต่อไป
‎สองสัปดาห์ที่ผ่านมามีงานทำไหม
‎แล้วจะให้เอาอะไรกิน อากาศเหรอ
‎- ได้เลย กลับดีๆ ‎- แล้วเจอกัน
‎บิล!
‎ว่าไง เป็นไงบ้าง
‎- ก็ดี นายล่ะ ‎- เออ ก็ไม่เลว
‎เออ นายยังรู้จักไอ้…
‎อะไรหว่า ไอ้คนที่มีงานง่ายจ่ายสดคนนั้นน่ะ
‎อ๋อ เออ กำลังหางานอยู่เหรอ
‎มีงานอะไรก็รับทั้งนั้น
‎นี่แปรงของใคร
‎- ของใครก็ได้ ใช้ไปเถอะ ‎- มานั่นแล้ว
‎เอาละ เพื่อนๆ รีบทำงานซะ ยิ่งงานเสร็จไว
‎- ก็ยิ่งไปผับกันได้ไวขึ้น ‎- ขอบใจ
‎สีเบจ เบอร์ 28
‎สีจืดสนิทเหมือนชีวิตกูเลย
‎ขอไวน์ขาวแก้วนึงค่ะ
‎- สวัสดีจ้ะ ‎- ว่าไง สบายดีไหม
‎รับอะไรคะ
‎เป็นอะไรไป
‎ไมเคิลมา
‎อยู่ไหน
‎คุณรอนี่นะ
‎ทำอะไรน่ะ ฉันบอกแล้วว่าไม่ให้มา
‎- ต้องคุยเรื่องห้อง ‎- ไม่คุยตอนนี้ ไมเคิล
‎ลูกๆ เป็นยังไงบ้าง
‎สบายดี กลับไปได้แล้ว
‎ไอ้หน้าหมานั่นใคร
‎- อย่าหยาบคาย ‎- มันคือใคร
‎คนที่ทำงานหาเงินได้ ‎และคอยดูแลลูกๆ ของเธอด้วย
‎- กลับไปได้แล้ว ‎- มันก็แค่ไอ้หน้าหมา
‎แกมันไอ้หน้าหมา!
‎- ไมเคิล อย่าหาเรื่อง ‎- จะเอาเหรอ
‎- ก็เออสิวะ ‎- เออ
‎- ขอละ ‎- แกอาจไม่มีค่าพอว่ะ
‎หรือแกก็แค่ใจไม่ถึง
‎อย่ามา… หุบปากโว้ย!
‎ไม่ถึงอะไร ฉันนี่แหละใจถึง
‎จะบอกให้นะ ผู้หญิงคนนี้ก็รู้จักฉันจนถึงใจเลย
‎พอเลย ไม่ต้องพูดต่อแล้ว
‎จะมาก็มาเลยสิวะ!
‎- เดินมาจัดให้แม่งจบๆ ไป! ‎- เอาก็เอาโว้ย!
‎เอาแม่งเลย! จัดมา!
‎หยุด! ไมเคิล กลับไปเถอะนะ
‎ใครเป็นคนดูแลลูกมึงวะ
‎- ไอ้หน้าหมา! ‎- หยุดทั้งคู่เลย!
‎แน่จริงก็เข้ามา!
‎ท่านนายกรัฐมนตรี
‎หม่อมฉันยินดีอย่างยิ่งที่จะทูลว่า
‎หลังจากยึดเซาท์จอร์เจียกลับมาได้ ‎เมื่อสัปดาห์ก่อน
‎กองกำลังของเราก็ได้ยกระดับปฏิบัติการขึ้นอีก
‎ราชอากาศยานวัลแคนและเครื่องบินกองสนับสนุน
‎ทำภารกิจทิ้งระเบิดใกล้เมืองหลวงได้สำเร็จ
‎มีผู้เสียชีวิตหรือไม่
‎ไม่มีเลยเพคะ
‎กองกำลังข้าศึกพยายามจะรวมกำลังตอบโต้
‎แต่เครื่องบินแคนเบอร์รากับมิราจ ‎ของอาร์เจนตินาอย่างละหนึ่งลำ
‎ถูกเครื่องแฮร์ริเออร์ของเรายิงตกได้สำเร็จ
‎หม่อมฉันว่าเราพูดอย่างมั่นใจได้แล้วว่า ‎กระแสพลิกแล้ว
‎และการเข้ายึดคืนหมู่เกาะฟอล์กแลนด์ ‎ก็อยู่ใกล้แค่เอื้อม
‎วันนี้นายกรัฐมนตรีมาเข้าเฝ้า
‎- หวังว่าจะปูพรมแดงรับนะ ‎- จะปูทำไมกัน
‎ทุกคนไม่เห็นด้วยที่เราจะไปยึดฟอล์กแลนด์
‎แต่หล่อนเชื่อว่าเราทำได้ ‎แล้วตอนนี้ก็เห็นชัยชนะอยู่รำไร
‎ชัยชนะของหล่อน
‎ในที่สุดหล่อนก็ทำสิ่งที่เรารอมาหลายปี ‎ให้ใครก็ได้มาทำเสียที
‎ทำอะไรกัน
‎ทำตัวเป็นผู้นำประเทศนี้อย่างมั่นคงเด็ดขาด
‎หลังจากผ่านการบริหาร ‎ที่อ่อนด้อยไร้ศักยภาพกันมาหลายปีดีดัก
‎เธอพูดถึงการรักษาความปลอดภัยขึ้นมาอีกแล้ว
‎- เราว่านั่นกวนโมโหมาก ‎- ทำไมล่ะ
‎ท่านอยากเสริมกำแพงวังเราให้สูงกว่าเดิมอีกรึ
‎หรือจะให้ประชาชนยืนห่างไปสามเมตรในงานพิธี
‎เราพอใจที่ได้พบปะประชาชน
‎และได้เรียนรู้จากพวกเขามากทีเดียว
‎ท่านจำบทเรียนที่อัลทรินก์แฮมสอนเราได้นี่
‎เมื่อ 25 ปีก่อน ‎เขาแนะนำให้พวกเราทำตัวให้โปร่งใสขึ้น
‎เข้าถึงได้
‎ทอดสะพานออกไป
‎เรารู้สึกไม่ดีที่จะกลับไปตัดสะพานเชื่อมสัมพันธ์นั้น
‎อ้อ สวมถุงมือเสีย
‎เราได้เสาะหาและตระเตรียม
‎ประชาชนที่เหมาะสมจำนวนหนึ่งให้ได้เข้าเฝ้า
‎แต่ห้ามถาม ห้ามสนทนาจริงจังใช่ไหม
‎- พ่ะย่ะค่ะ ‎- ดี ทำเสียให้จบๆ
‎นายและนางบาร์โรว์คลอฟพ่ะย่ะค่ะ
‎- สวัสดี ‎- ใต้ฝ่าละอองพระบาท
‎- คุณทำงานอะไร ‎- เจ้าหน้าที่สาธารณสุข
‎หวังว่าวันนี้คงไม่มีปัญหาอะไรให้แก้นะ
‎ไม่มีเลยพ่ะย่ะค่ะ
‎วันพฤหัสฯ จะอยู่บ้านไหม
‎นางวอลเลซ รองประธานสถาบันสตรี…
‎สวัสดีจ้ะ แบบนี้ยังมีเวลาอบเค้กไหม
‎มีสิเพคะ
‎คุณย่าของดิฉันเป็นสตรีสมัยวิกตอเรียน
‎เราถูกสอนให้ขยันทำงานหนัก
‎เราถูกสอนให้พัฒนาตัวเอง ให้พึ่งพาตัวเอง
‎คนต่อไป
‎เราถูกสอนว่าความสะอาด ‎สำคัญพอๆ กับการมีศีลธรรม
‎- มาอีกแล้ว ‎- ชื่ออะไร
‎บอนด์ เจมส์ บอนด์
‎สองสัปดาห์ที่ผ่านมามีงานทำไหม
‎เป็นสายลับทำจารกรรมนานาชาติน่ะ
‎ก็งานข่าวกรอง ต่อต้านข่าวกรอง ลอบสังหาร
‎บ้องตื้น
‎ผมมีคำถามมาถามคุณ เจ้านายคุณชื่ออะไร
‎ผมอยากร้องเรียน
‎ถ้ารู้สึกว่าที่นี่ปฏิบัติต่อคุณอย่างไม่เป็นธรรม ‎กรุณาไปบอกส.ส.เขตของคุณ
‎เขาจะแนะนำให้ไปติดต่อสำนักผู้ตรวจการแผ่นดิน
‎เออ ป้านั่นแหละบ้องตื้นฉิบหาย
‎(ไม่มีตำแหน่งงาน)
‎คนต่อไป!
‎ระหว่างที่ภาคเศรษฐกิจส่วนอื่นๆ
‎กำลังดำเนินไปตามแผนของท่าน
‎หนึ่งในผลกระทบหลักเหมือนจะเป็น ‎อัตราการว่างงานที่สูงมาก
‎เป็นอัตราว่างงานที่สูงขึ้นเรื่อยๆ
‎ไม่ คือ… ขอพูดอย่างนี้นะคะ
‎ดิฉันเหมือนพยาบาลที่กำลังดูแลผู้ป่วย
‎พยาบาลคนไหนจะดีกว่ากัน
‎คนที่เอาแต่เห็นอกเห็นใจคนไข้
‎"อย่าคิดมากนะ โอ๋ๆ"
‎"นอนพักไปก่อน ฉันจะเอาอาหารมาให้เอง"
‎"ฉันจะเอาหนังสือพิมพ์มาให้ ‎โอ๋ๆ นอนพักกันไปนะ"
‎"ฉันจะดูแลคุณเอง"
‎หรือพยาบาลที่บอกว่า "ลุกขึ้นมา สลัดโรคทิ้งไป"
‎"รู้น่าว่าเมื่อวานเพิ่งผ่าตัด"
‎"แต่ถึงเวลาแล้วที่จะยืนขึ้นและก้าวเดิน"
‎"นั่นแหละ คนดี ต้องอย่างนั้นสิ"
‎"ทีนี้กลับไปได้ละ พรุ่งนี้ค่อยมาสู้ต่อ"
‎คุณคิดว่าคนไหนเป็นพยาบาลที่ดีกว่ากัน
‎ผมรู้ว่าคนไหนใกล้เคียงกับท่านครับ ‎ท่านแธตเชอร์
‎(ส.ส.ริชาร์ด เฮสติงส์)
‎มีอะไรให้ผมช่วยครับ
‎คุณเฟแกน
‎ผมอยากคุยเรื่องระบบกับใครสักคน
‎ระบบอะไร
‎ระบบของประเทศอังกฤษนี่
‎มีส่วนไหนของระบบที่คุณไม่ชอบใจ
‎ระบบมันไม่ยุติธรรมและน่าผิดหวัง
‎ข้อมูลเขียนไว้ว่าตอนนี้คุณกำลังตกงาน ‎ปกติคุณทำอาชีพอะไร
‎ผมเป็นช่างทาสีและตกแต่ง
‎แต่ช่วงนี้ไม่ค่อยมีงานให้ทำ
‎อาจเป็นเพราะแทนที่จะลงทุนสร้างที่อยู่อาศัยใหม่
‎ซึ่งจะทำให้ผมได้ทาสีและตกแต่ง
‎นางปีศาจนี่กลับใช้เงิน ‎ไปทำสงครามที่ไม่จำเป็นเลย
‎ผมต้องขอบอกว่า ‎ผมเห็นด้วยเต็มที่กับการทำสงคราม
‎รู้ไหมว่ามันต้องใช้เงินเท่าไหร่
‎รู้แน่นอนเลย รัฐบาลเปิดเผยตัวเลขออกมาแล้ว
‎เราจะเสียเงินกว่าสามพันล้านปอนด์ไปทำไม
‎เพื่อทำสงครามกับคนที่ไม่ได้รู้จักกันเลย
‎แทนที่จะดูแลครอบครัวตัวเองเนี่ยนะ
‎เพราะการรุกรานหมู่เกาะฟอล์กแลนด์
‎เป็นการกระทำผิดกฎหมายโดยรัฐต่างชาติ
‎เพราะนายพลกัลทิอารี ‎เป็นอาชญากรและเผด็จการฟาสซิสต์
‎และเพราะชาวหมู่เกาะฟอล์กแลนด์ ‎เป็นพสกนิกรอังกฤษ
‎ซึ่งอาศัยในเขตพระบรมโพธิสมภารแห่งบริเตน
‎แต่ก็ขอบคุณที่ตั้งข้อสังเกต
‎ผมจะจดเอาไว้
‎- ไม่จดหรอก ‎- จดสิ
‎ไม่จดหรอก
‎จดแล้ว คุณเฟแกน
‎จำเป็นต้องติดภาพของนางนี่ไว้ในนี้จริงๆ เหรอ
‎เหมือนเราอยู่รัฐเผด็จการแบบตุรกีหรืออิรักเลย
‎เธอเป็นเจ้านายของผม
‎- เจ้านายคุณคือประชาชนต่างหาก ‎- คุณเลือกผมมาเหรอ
‎ล้อกันเล่นใช่ไหม
‎งั้นต้องขออภัยถ้าผมไม่คิดว่าคุณเป็นเจ้านายผม
‎มาร์กาเร็ต แธตเชอร์ ‎เป็นหัวหน้าพรรคอนุรักษ์นิยม
‎ซึ่งผมเป็นสมาชิกพรรคนั้น
‎ดังนั้นผมจึงคิดว่าเธอเป็นเจ้านายผม
‎คุณชอบนังนั่นเหรอ
‎- อะไรนะ ‎- เคยคิดอะไรต่ำๆ มะ ต้องเคยแน่
‎เกรงว่าเราคงมีเวลาให้คุณแค่นี้
‎ผมยังพูดไม่จบ
‎ถ้ายังอยากจะประท้วง
‎ผมขอเสนอให้ประท้วงผ่านการเลือกตั้ง ‎หรือประท้วงบนถนนอย่างสันติ
‎ตามสิทธิ์ที่คุณมีในสังคมประชาธิปไตยที่เจริญแล้ว
‎แล้วถ้าอยากร้องเรียนเรื่องนายกฯ ‎ผมต้องคุยกับใคร
‎ผู้นำฝ่ายค้าน
‎เขามีโอกาสตั้งกระทู้ถามท่านนายกฯ
‎ในสภาผู้แทนราษฎรสัปดาห์ละสองครั้ง
‎ถ้าทำแล้วยังไม่ได้ผล ก็ไปบอกพระราชินี
‎ทรงให้นายกรัฐมนตรี ‎เข้าเฝ้าเป็นการส่วนพระองค์ทุกวันอังคาร
‎ลองแวะไปถามที่วังบัคกิงแฮมสิ
‎แถว!
‎ซ้ายหัน
‎สวนสนาม!
‎ซ้าย ขวา…
‎สมเด็จพระราชินีทรงรับวันทยหัตถ์
‎เป็นจังหวะสำคัญ ‎ในการสวนสนามเนื่องในวันพระราชสมภพ
‎ขณะที่กองพันทหารรักษาพระองค์ ‎สวนสนามแยกตามสีของกอง
‎เหล่าพสกนิกรที่ชมอยู่ทางบ้าน ‎พร้อมกับประชากรที่โชคดีบางกลุ่ม
‎ที่ได้รับเชิญเข้าร่วมงาน
‎ได้มารวมใจกันเป็นชนชาติเดียว ‎เพื่อเฉลิมฉลองวันมหามงคลนี้
‎ดิฉันคงไม่ต้องบอกแล้วว่า ‎ดิฉันกับรัฐมนตรีทุกคนในรัฐบาลนี้
‎รู้สึกกังวลใจอย่างยิ่ง…
‎หมายเลข 72 ช่องสองค่ะ
‎ขอเงินช่วยเหลือเพื่อบูรณะต่อเติมบ้านเหรอ
‎- ใช่ ‎- ขอข้อมูลเพิ่มหน่อยได้ไหม
‎โอเค ภรรยาเพิ่งทิ้งผมไป
‎ครับ
‎ผมไปคุยกับสังคมสงเคราะห์ให้ช่วยเจรจา
‎เพราะอยากให้ลูกๆ ได้อยู่กับผมบ้าง
‎ครับ
‎แต่พวกนั้นมาดูบ้าน แล้วบอกว่าต้องปรับปรุง
‎มีน้ำรั่ว ผมอยากจะซ่อม
‎คุณไม่ใช่เจ้าบ้าน
‎เมียผมเป็นเจ้าบ้าน
‎แต่เมียทิ้งผมไปแล้ว เพิ่งอธิบายไปไง
‎คุณต้องเป็นเจ้าบ้านที่นั่นก่อน
‎เราจึงจะพิจารณาจ่ายเงินช่วยค่าซ่อมบำรุงได้ ‎ลองคุยกับกรรมการเขตหรือยัง
‎ไม่ได้คุย เขาบอกให้มาคุยกับคุณ
‎คืองี้ ถ้าไม่ซ่อมบ้าน ผมก็ไม่ได้เจอลูก
‎คุณต้องเอาเรื่องนี้ไปปรึกษาคณะกรรมการเขต
‎จ่ายเงินคืนหนี้ต่างประเทศก้อนโต ‎ที่เรารับจากรัฐบาลชุดก่อน
‎นี่!
‎เร็วค่ะ! มีผู้ชายคนหนึ่ง
‎- ผู้บุกรุก ‎- อะไรนะ
‎เขาอยู่ข้างห้องบรรทมพระราชินี
‎- มาเร็ว! เร็วเลย ‎- เปิดไฟที
‎โอเค
‎- เห็นเขาตรงนี้เหรอ ‎- เขาอยู่สุดทางเดิน
‎- แยกกันไป! ‎- ดูห้องพระบรรทม
‎- ดูใต้แท่นบรรทมด้วย ‎- ดูหน้าต่าง
‎- น่าจะทุบหน้าต่างเข้ามา ‎- ไม่ได้อยู่ในห้องสรง
‎- ไม่ได้อยู่ในห้องพระบรรทม ‎- ดูห้องพระสำอาง เร็ว!
‎- ไม่เจอเลย ‎- ไม่อยู่ในห้องพระสำอาง
‎หลักฐานทำให้สรุปได้ว่า ชายผู้นั้น
‎เราเดาว่าเขาเป็นผู้ชาย
‎ปีนข้ามรั้วฝั่งประตูแอมบาสซาเดอร์
‎ปีนขึ้นตามท่อระบายน้ำ
‎และเข้ามาทางหน้าต่างส่วนงานมหาดเล็ก
‎จากตรงนั้น เขาไปตามทางเดินอีสต์แกลเลอรี ‎ต่อไปยังครอสแกลเลอรี
‎ผ่านพิคเจอร์แกลเลอรีจนถึงห้องของกำนัล
‎ที่ซึ่งเขาดื่มไวน์ไปหนึ่งขวด
‎อะไรนะ
‎ไวน์วาเช โยฮันนิสเบิร์ก รีสลิ่ง
‎มูลค่าหกปอนด์
‎เขายังทำแจกันกระเบื้องแตกหนึ่งใบ
‎ของกำนัลจากประธานาธิบดีประเทศกายอานา
‎เรารู้ว่านั่นแจกันใบไหน
‎เจ้าใบสีชมพูน่าเกลียด
‎ที่มีรูปหนอนสีน้ำเงินทั่วไปหมด
‎ไม่ใช่หนอน ‎นั่นภาพแม่น้ำหลักสามสายของกายอานา
‎เอสเซคีโบ เบอร์บีซ และเดเมอเรร่า
‎กับเป็ดหน้าตาประหลาด
‎- ไก่ฟ้าแคนจี นกประจำชาติของเขา ‎- อ้อ
‎ทำไมถึงไม่มีใครขวางเขาเลย
‎ไม่มีใครอธิบายได้พ่ะย่ะค่ะ
‎เป็นไปได้ว่าจังหวะที่เขาบุกเข้ามา ‎ตอนประมาณสามทุ่ม
‎อาจช่วยให้เขาหลุดรอดสายตาไปได้
‎นอกจากนั้นยังดูเหมือนว่า
‎ระบบเตือนภัยของพระราชวังบางส่วนชำรุด
‎และหน้าต่างชั้นสองปิดไว้โดยไม่ได้ล็อก
‎รู้ไหมว่าเขาต้องการอะไร
‎ไม่มีใครรู้จุดประสงค์หรือแรงจูงใจเขาเลย ‎เราได้แต่นับว่าถือเป็นโชคดี
‎ที่สมเด็จพระราชินี ‎ทรงประทับอยู่ที่พระราชวังวินด์เซอร์นี่
‎แต่เมื่อทางดาวนิ่งสตรีททราบข่าวนี้
‎กระหม่อมคิดว่าเราคงต้องเตรียมใจรับ ‎การตรวจสอบการรักษาความปลอดภัยครั้งใหญ่
‎หมายความว่าทางสำนักนายกรัฐมนตรียังไม่รู้รึ
‎ยังไม่ทราบพ่ะย่ะค่ะ
‎ตอนนี้เรื่องอยู่กับกองตำรวจนครบาลเขตเอ
‎แต่ยังส่งขึ้นไปไม่ถึงกระทรวงมหาดไทย
‎พวกเขาจำเป็นจะต้องรู้จริงๆ หรือเปล่า
‎ไม่จำเป็นพ่ะย่ะค่ะ
‎ถ้าเรามองข้ามการโจรกรรมไวน์หนึ่งขวด
‎และความเสียหายของแจกันกายอานาได้
‎ถ้าอย่างนั้นถือว่าปิดคดีเลยได้ไหม
‎ไม่อย่างนั้นรู้ตัวอีกที ‎ทางดาวนิ่งสตรีทก็จะทำเกินเหตุ
‎เราต้องติดทั้งระบบเตือนภัย กล้องวงจรปิด ‎แถมมีตำรวจทั่วไปหมด
‎แค่นี้บัคกิงแฮมก็เหมือนคุกเกินไปอยู่แล้ว
‎รับด้วยเกล้า
‎- แซม มานี่ ‎- ไปสิ
‎โดดสูงๆ เลย
‎- เอาเลย ‎- ลุงบอกว่าไง
‎ถ้าจะกลับเข้าทีมก็ต้องลองใหม่
‎สูงไปแล้ว
‎เก่งมาก
‎คริส!
‎- รับเด็กๆ ไปหน่อย ไปหาแม่ไป ‎- นั่นลูกสาวฉัน
‎- ไม่เอาน่า ‎- แกทำอะไร
‎เดริค หยุดนะ
‎ต่อหน้าต่อตาลูกเลยนะเว้ย
‎ลูกกลัวหมดแล้ว ทำแบบนี้ทำไม ไมเคิล
‎พอใจรึยัง
‎ให้ตายสิ
‎นี่สนามเด็กเล่นนะ
‎กลับบ้านไปซะ ไมค์!
‎- ไม่เป็นไร จบแล้ว ‎- ภูมิใจไหมล่ะ
‎อย่ามายุ่งกับเรา เราไม่ต้องการเธอในชีวิตแล้ว
‎บุหรี่คอตตอนละสามปอนด์
‎มีเอ็มบาสซี่ เบนสัน…
‎เอาเบนสันสองคอตตอน
‎ไหนมีอะไรบ้าง
‎หลังจากเหตุที่เกิดตอนประมาณ 15.00 น. ‎เมื่อวันพฤหัสบดีที่ผ่านมา
‎เราตัดสินใจกันแล้ว
‎ว่าลูกทุกคนของคุณ ‎ควรอยู่ในการดูแลของมารดาเป็นการถาวร
‎นอกจากนั้น
‎จะเป็นการดีต่อเด็กๆ ที่สุด
‎หากคุณจะไม่ติดต่อใดๆ กับพวกเขาอีกเลย
‎เข้าใจไหมคะ
‎เมื่อคืนนี้ กองทัพของเรารุกคืบ ‎เข้าไปถึงชานเมืองพอร์ตสแตนลีย์
‎ผลที่ตามมาคือกองกำลังอาร์เจนตินาจำนวนมาก ‎ยอมวางอาวุธ
‎ตอนนี้เราได้รับรายงานว่า ‎ทหารอาร์เจนตินาโบกธงขาวยอมแพ้
‎เมื่อดูท่าจะมั่นใจกับชัยชนะของอังกฤษ ‎ในกรณีพิพาทครั้งนี้ได้แล้ว
‎สมเด็จพระราชินีจึงเสด็จกลับมายังบัคกิงแฮม
‎ก่อนวันที่จะทรงให้นายกรัฐมนตรีเข้าเฝ้าตามปกติ
‎โฆษกสำนักพระราชวังแจ้งว่าสมเด็จพระราชินี…
‎ชาติบริเตนจะไม่ให้ใครข่มขี่
‎บริตาเนียผู้พิชิต
‎บริตาเนียครองผืนทะเล
‎ชาติบริเตนจะไม่ให้ใครข่มขี่
‎- แม็กกี้ แม็กกี้ แม็กกี้ ‎- ไชโย ไชโย ไชโย
‎ตอนที่เริ่มทำสงคราม
‎มีกลุ่มที่ศรัทธาไม่มั่นคงหรือใจอ่อนอยู่บ้าง
‎คนที่เชื่อว่า
‎เราไม่สามารถทำสิ่งที่เคยทำได้อีกแล้ว ‎แต่คนเหล่านั้นคิดผิด
‎- รับอะไรอีกไหมพ่ะย่ะค่ะ ‎- ไม่จ้ะ ขอบใจ
‎อังกฤษกลับมามั่นใจได้อีกครั้ง
‎และเราจะไม่มองกลับไปในอดีตอีก
‎บ่ายวันนี้ท่านแธตเชอร์อารมณ์ดีมาก
‎ขณะที่แจ้งต่อสภาผู้แทนราษฎรว่า ‎อนาคตของหมู่เกาะฟอล์กแลนด์
‎จะอยู่ในกำมือของอังกฤษแต่เพียงผู้เดียว
‎ท่านกล่าวว่า ความเกรียงไกรของอังกฤษ ‎ได้รับการสถาปนาขึ้นอีกครั้ง
‎ก่อนจะออกคำเตือนว่า "ขอให้ทุกชาติรู้ไว้
‎หากมีเขตปกครองราชอาณาจักรอังกฤษที่ไหน
‎ที่นั่นจะมีกองกำลังปกปักรักษาอย่างสูงสุด"
‎คำแถลงนั้นได้รับเสียงปรบมือกึกก้อง
‎ท่านแธตเชอร์ได้รับคะแนนความนิยม ‎เพิ่มขึ้นอย่างท่วมท้น
‎เมื่อดูจากการหยั่งเสียงครั้งล่าสุด
‎- อรุณสวัสดิ์ ‎- กว่าจะมาได้
‎มีอะไรรายงานไหม
‎ไม่มี คืนนี้เงียบๆ
‎กะดึกก็แบบนี้
‎เจอกันตอนเช้านะ
‎อรุณสวัสดิ์ โบโบ้
‎ทำอะไรเนี่ย ยังเช้าเกินไป
‎ก็ได้ ถ้าจะต้องปลุก
‎- คุณเป็นใคร ‎- ผมชื่อไมเคิล
‎- ออกไป ออกไปนะ! ‎- ท่านไม่ต้องกลัวผมหรอก
‎มีตำรวจติดอาวุธอยู่หน้าประตู
‎ไม่นะ ไม่มี
‎มีใครอยู่ไหม
‎ต้องการอะไร ถ้าต้องการเงิน
‎ผมไม่ต้องการเงิน ไม่ต้องการอะไรเลย
‎ผมแค่อยากคุยกับท่าน แค่นั้น
‎อยากมาบอกว่าเกิดอะไรขึ้นในประเทศนี้
‎เพราะถ้าไม่ใช่ว่าท่านไม่รู้ ท่านก็ไม่ใส่ใจ
‎เราต้องใส่ใจสิ
‎เราใส่ใจมากทีเดียว พูดอะไรอย่างนั้น
‎- อย่านะ ขอร้อง ‎- ช่างใจร้าย โง่เง่า…
‎- อย่าได้แตะตัวเรา! มีใครบ้าง ช่วยด้วย! ‎- หยุดที!
‎แค่ขอเวลาเดี๋ยวเดียว ได้มะ
‎เดี๋ยวผมก็ไสหัวไปเอง ‎ขอพูดสิ่งที่อยากพูดก่อน แล้วก็จะไป
‎- แถวนี้ไม่มีบุหรี่ใช่ไหม ‎- ไม่มี ติดบุหรี่ไม่ดีนะ
‎ผมรู้
‎ผมนึกว่าคงจะดีถ้าท่านได้เจอคนธรรมดา
‎ที่เอาเรื่องนอกวังมาบอกท่านตามความจริง
‎เราพบคนธรรมดาสามัญเป็นประจำ
‎ไม่จริง
‎ทุกคนที่ท่านเจอต้องทำตัวดีสุดชีวิต
‎ต้องถอนสายบัวหมอบคลาน นั่นมันไม่ปกติ
‎- แล้วนี่ปกติรึ ‎- อาจเป็นได้ ถ้าให้ผมใจเย็นๆ
‎คุณเลือดออก
‎งั้นเหรอ สงสัยโดนกระจกบาด
‎จะไปล้าง…
‎ห้องน้ำ ประตูนั้น
‎เป็นสตรีที่ร่ำรวยที่สุดในโลกแท้ๆ ‎ไม่ใช้แปรงสีฟันไฟฟ้าด้วยซ้ำ
‎- อะไรนะ ‎- แปรงสีฟัน
‎ที่นี่ก็ประหลาดดีนะ มันหรูกว่าที่เราคิด
‎แต่ก็โทรมกว่าที่คิดด้วย
‎โทรมรึ
‎ใช่สิ ทางเดินกับท้องพระโรงน่ะนะ
‎โทรมจนตกใจ
‎สีถลอก วอลเปเปอร์ลอก มีรอยด่าง
‎- เป็นช่างแต่งบ้านน่ะ อดสังเกตไม่ได้ ‎- นั่นอาชีพคุณรึ
‎เป็นช่างทาสีและตกแต่ง
‎ท่านน่าจะจ้างผม
‎อาจต้องจ้างช่างกระจกด้วย
‎รอบนี้ผมทำหน้าต่างแตก
‎ครั้งที่แล้วก็เป็นคุณรึ
‎- ใช่ ‎- คุณเป็นอะไรของคุณ
‎- นี่เป็นที่ส่วนบุคคล ‎- ไม่ใช่ นี่เป็นที่ของรัฐ
‎- จะอย่างไรคุณก็กำลังบุกรุกพื้นที่ ‎- ซึ่งไม่ใช่อาชญากรรม
‎ถ้าผมยังไม่ได้ขโมยอะไร
‎รอบที่แล้วคุณขโมยไวน์ไปหนึ่งขวด
‎ก็เพราะอยากรวบรวมความกล้าก่อนคุยกับท่าน
‎เพราะผมลองทางอื่นมาหมดแล้ว
‎ทั้งเขียนจดหมาย
‎คุยกับส.ส. ทำไปแล้วก็ใช่ว่าจะมีอะไรดีขึ้นมา
‎ภาพลวงของประชาธิปไตย
‎ผมเลยต้องมาหาท่าน
‎ประมุขของประเทศ
‎ท่านเป็นที่พึ่งสุดท้ายของผมแล้ว ‎คนที่มีอำนาจทำอะไรได้จริง
‎คุณอยากให้เราทำอะไร
‎ช่วยเราทุกคนจากมันหน่อย
‎- ใครกัน ‎- แธตเชอร์
‎มันกำลังทำลายประเทศนี้
‎มีคนตกงานมากกว่าสามล้านคน
‎สูงสุดตั้งแต่หลังยุควิกฤตเศรษฐกิจ
‎ท่านไม่เดือดร้อนบ้างเหรอ
‎เราเดือดเนื้อร้อนใจเหลือเกิน
‎แต่เราทำอะไรไม่ได้จริงๆ
‎หากลองได้อยู่ในตำแหน่งของเรามานานเท่านี้
‎ก็จะเห็นว่าชะตากรรมของชาติ ‎เปลี่ยนผันไปได้รวดเร็วและบ่อยครั้งแค่ไหน
‎การว่างงาน เศรษฐกิจตกต่ำ วิกฤต สงคราม
‎เรื่องเหล่านี้จะคลี่คลายไปเองได้เสมอ
‎ประเทศชาติกลับร้ายกลายเป็นดี คนก็เช่นกัน
‎- เพราะเราจำเป็นต้องทำให้ได้ ‎- ผมก็เคยคิดแบบนั้น
‎คิดว่าจะพลิกกลับมาดีได้
‎แต่ก็ทำไม่ได้
‎แรกๆ แค่งานหาย ‎ต่อมาความมั่นใจก็หดหายไปด้วย
‎จากนั้นความรักในสายตาของเมียก็เหือดหายไป
‎แล้วเราก็เริ่มสงสัย
‎ว่ามันหายไปไหนหมด
‎ไม่ใช่แค่ความมั่นใจหรือความสุข แต่รวมถึง…
‎ตอนนี้เขาบอกว่าผมมีปัญหาสุขภาพจิต
‎ไม่มีหรอก ผมก็แค่จน
‎เรื่องพวกนี้รัฐช่วยได้ทั้งนั้น
‎รัฐอะไร
‎รัฐไม่เหลือแล้ว
‎นางนั่นทำลายแยกส่วนไปหมด
‎พร้อมกับทุกอย่างที่เรานึกว่าพึ่งพาได้สมัยยังเด็ก
‎ความเป็นชุมชนหรือหน้าที่เอาใจใส่กันและกัน
‎ความมีน้ำใจไมตรี
‎มันกำลังเลือนหายไปหมดแล้ว
‎เราว่าคุณก็พูดเกินไป
‎คนยังมีน้ำใจไมตรีต่อกัน
‎แล้วก็ยังจ่ายภาษีให้กับรัฐ
‎แล้วมันก็เอาเงินเราไปใช้ ‎ทำสงครามที่ไม่จำเป็นต้องทำ
‎เพื่อจะประกาศว่ากำลังคืนความสุขให้เรา
‎แต่ระหว่างนั้น ‎สิ่งที่ทำให้พวกเรามีความสุขจริงๆ
‎สิทธิ์ที่จะได้ทำงาน สิทธิ์ที่จะป่วย
‎สิทธิ์ที่จะได้แก่เฒ่า
‎สิทธิ์ที่จะอ่อนแอ สิทธิ์ที่จะเป็นมนุษย์
‎หายไปหมด
‎ท่านอาจคิดว่าตัวเองไม่เกี่ยว
‎แต่มันก็เล็งตำแหน่งท่านอยู่นะ ‎อีกไม่ช้าท่านก็จะตกงานเหมือนกัน
‎เรื่องนั้นมั่นใจได้ นายกฯ แธตเชอร์ ‎นิยมกษัตริย์อย่างเต็มหัวใจ
‎แต่มันกระหายอำนาจ ‎ซึ่งนั่นเป็นคุณสมบัติประธานาธิบดี
‎ในประเทศนี้ ประธานาธิบดีกับประมุขของชาติ ‎อยู่ร่วมกันไม่ได้
‎จำคำผมไว้เลย มันจะทำเราตกงานกันหมด
‎นางกำลังค่อยๆ ผลักท่านตกจากบัลลังก์
‎นั่นใคร
‎นั่นชามื้อเช้าของเรา จะเข้ามาเวลานี้แหละ
‎เชิญเลย
‎- เป็นอะไรหรือเปล่าเพคะ ‎- ไม่เป็นอะไร ขอบใจจ้ะ
‎แต่ช่วยเชิญตำรวจเข้ามาหน่อยก็ดี
‎คุณมาไกลหรือเปล่า
‎จากยอร์กเวย์
‎หลังสถานีคิงส์ครอส
‎ดีจริง
‎ที่ตรงนั้นดีหรือเปล่า
‎ไม่ เรียกงั้นไม่ได้หรอก
‎มีเรื่องอื่นที่คุณอยากบอกเรารึเปล่า
‎ไม่มีแล้ว
‎ขอบคุณครับ
‎หวังว่าเขาจะไม่ทำให้ชีวิตคุณลำบากนัก ‎จากเรื่องทั้งหมดนี้
‎ขอบคุณ
‎ถ้าอย่างนั้น ลาก่อน
‎- อย่าแตะต้องพระองค์ ‎- ไม่เป็นไร
‎เราจะจำเรื่องที่คุณพูดใส่ใจไว้
‎ออกไป!
‎ขอชาหน่อยก็ดีนะ
‎เพคะ
‎กระทรวงมหาดไทยยืนยันแล้วว่า
‎ชายคนหนึ่งบุกผ่าน ‎ระบบรักษาความปลอดภัยของวังบัคกิงแฮม
‎จนเข้าถึงห้องพระบรรทมพระราชินีได้ ‎ไม่ใช่แค่ครั้งเดียว แต่ถึงสองครั้ง
‎การสืบสวนถึงความไร้ประสิทธิภาพ ‎อย่างที่ไม่เคยพบเห็นนี้
‎เริ่มต้นขึ้นแล้ว ‎และจะแถลงรายละเอียดเพิ่มเติมในตอนบ่าย
‎ในสภาผู้แทนราษฎรซึ่งอึ้งทึ่งกันทั่ว
‎รัฐมนตรีมหาดไทยไม่รู้หรือ
‎ว่าประชาชนชาวอังกฤษทั้งตกใจและเสียขวัญมาก
‎ที่ท่านปล่อยให้เกิดเหตุแบบนี้ขึ้นได้
‎และการที่รัฐมนตรีมหาดไทยแถลงว่า ‎"การถวายอารักขาไม่น่าพึงพอใจ"
‎เป็นการพูดลดทอนความจริงแห่งปี
‎ผมขอบอกว่าคงไม่มีใครที่ตกใจ
‎และเสียขวัญมากเท่ากับผมเองแล้ว
‎ผมคิดว่าเราแค่จะต้องรอ…
‎- โปรดอยู่ในความสงบ! ‎- ต้องรอรายงานจากคุณเดลโลว์!
‎ในนามของคณะรัฐบาล
‎และกองตำรวจนครบาล
‎หม่อมฉันขอพระราชทานอภัย
‎นี่เป็นเรื่องหน้าขายหน้าระดับชาติ
‎ที่สมเด็จพระราชินีแห่งสหราชอาณาจักร
‎จะตกเป็นเป้าของตัวปัญหาและผู้ประสงค์ร้าย
‎ที่รู้สึกว่าตนมีสิทธิ์จะใช้ความรุนแรงได้
‎อ้อ แต่เขาไม่ได้รุนแรงเลย
‎อันที่จริง คนเดียวที่บาดเจ็บ ‎ตลอดช่วงที่เขาบุกเข้ามาก็คือตัวเขาเอง
‎และแม้จิตใจของเขาอาจมีทุกข์
‎เราว่าเราไม่อาจโทษปัญหาทั้งหมดไปที่เขาได้
‎ในเมื่อเขาเป็นเหยื่อของการว่างงาน
‎ซึ่งตอนนี้พุ่งสูงขึ้นเป็นสองเท่าจากเดิม
‎ตอนที่คุณเข้ารับตำแหน่งเมื่อแค่สามปีก่อน
‎ถ้าอัตราการว่างงานจะสูงขึ้นชั่วคราว
‎นั่นก็เป็นเพียงแค่ผลข้างเคียง
‎ของยาแรงที่เรากำลังใช้ ‎กับสภาพเศรษฐกิจของอังกฤษ
‎เราควรต้องระวังไม่ใช่เหรอว่ายานี้
‎จะไม่เป็นเหมือนการให้ยาเคมีบำบัด ‎รักษามะเร็งร้าย
‎ที่คร่าชีวิตคนไข้ที่มันควรจะรักษาไปด้วย
‎ถ้าคนอย่างคุณเฟแกนยังเดือดร้อน
‎เรามีหน้าที่ต่อส่วนรวมที่ต้องช่วยพวกเขาไม่ใช่รึ
‎คุณค่าทางศีลธรรมของเราอยู่ที่ไหน
‎ถ้าเราจะพลิกสถานการณ์ของประเทศให้ได้
‎เราจำเป็นต้องละทิ้ง
‎แนวความคิดล้าหลังหลงผิดที่ชื่อว่า ‎หน้าที่ต่อส่วนรวม
‎พวกเขาเป็นชายหญิงที่ล้วนเป็นตัวของตัวเอง
‎และมีครอบครัวมากมาย
‎ผู้คนที่สนใจประโยชน์ส่วนตน ‎ซึ่งกำลังพยายามพัฒนาตนเองให้ดีขึ้น
‎นั่นคือเครื่องจักรที่จะขับเคลื่อนประเทศนี้
‎คุณพ่อของหม่อมฉันพึ่งพารัฐไม่ได้ ‎เมื่อกิจการของท่านล้ม
‎ความเสี่ยงที่จะล้มเหลว
‎และหน้าที่ต่อครอบครัวต่างหาก ‎ที่ผลักดันให้เขาประสบความสำเร็จ
‎คนเราคงไม่สามารถ ‎เป็นคนพิเศษอย่างคุณพ่อของคุณได้หมด
‎อ้อ แต่ว่า
‎นั่นคือจุดที่ทรงต่างจากหม่อมฉัน
‎หม่อมฉันว่าทุกคนมีความพิเศษอยู่ในตัว
‎แม้แต่คนอย่างคุณเฟแกนน่ะรึ
‎คุณเฟแกนเป็นคนละเรื่อง
‎แพทย์สองคนสรุปตรงกัน
‎ว่าเขาป่วยเป็นโรคจิตเภท
‎หากเขารอดพ้นโทษอาญาไปได้ ‎ด้วยเหตุจากอาการทางจิต
‎เขาก็จะต้องไปอยู่โรงพยาบาลจิตเวชดีๆ ‎ที่ดูแลเข้มงวด
‎เพื่อจะได้ไม่เป็นอันตรายกับใครอีก
‎หากจะทรงอนุญาต
‎หม่อมฉันต้องไปแล้วจริงๆ
‎ไปไหน
‎ไปร่วมงานสวนสนามฉลองชัยชนะ ‎ในเขตธุรกิจของลอนดอน
‎สวนสนามฉลองชัยชนะรึ
‎เพคะ
‎เราเพิ่งชนะสงคราม
‎อรุณสวัสดิ์จากภายนอกตลาดหลวง ‎รอยัลเอ็กซ์เชนจ์ ณ ย่านธุรกิจของลอนดอน
‎บนปะรำพิธี
‎ผู้ว่าราชการลอนดอน ‎กับนายกรับมนตรีกำลังโบกมือให้ประชาชน
‎ทางขวาของท่านผู้ว่าฯ
‎ซ้ายของท่าน ขวาของเรา
‎คือผู้บัญชาการกองทัพเรือ เซอร์เทเรนซ์ เลวิน
‎นายกรัฐมนตรีมารับวันทยหัตถ์ ‎แทนประมุขของประเทศ
‎เห็นแล้วไม่รำคาญใจรึ
‎ไม่เลยแม้แต่น้อย
‎เป็นจังหวะของหล่อน ให้หล่อนหลงระเริงไป
‎น่าสนใจดีนะ
‎อะไร
‎ว่าเรื่องนี้ทำให้ท่านรำคาญใจแค่ไหน
‎เราคิดว่าผู้หญิงคนนั้นทำเกินหน้าไปมาก
‎แถมตอนนี้ยังเพิ่มการรักษาความปลอดภัยอีก
‎หล่อนแค่พยายามจะอารักขาท่าน
‎จากอะไรกัน
‎จากคนวิกลจริต
‎คนปกติธรรมดา พสกนิกรของเรา
‎ไม่เอาน่า
‎ผู้ชายคนนั้นวิกลจริตชัดๆ
‎เป็นตัวตลก
‎ใช่ แต่เป็นตัวตลกที่มีเหตุผลที่สุด ‎เหมือนในเรื่องคิงเลียร์
‎อย่ามาอ้างเชกสเปียร์กับเรา
‎แต่คองเคอเรอร์ไม่แพ้
‎เรือหลวงคองเคอเรอร์ต่อสู้ ‎จนล่มเรือเบลกราโนของอาร์เจนตินา
‎และย่อเวลาการต่อสู้ทางน้ำให้จบเร็วขึ้นมาก
‎แต่เราได้รับข่าวว่า ‎ที่จริงแล้วเรือหลวงคองเคอเรอร์…
‎เราขอโทษที่ไม่ได้อยู่ปกป้องท่าน
‎เรารู้สึกแย่มาก
‎แต่ท่านก็อยู่ข้างเราตลอดเวลา
‎และทำมากกว่าแค่รักษาความปลอดภัยให้เรา
‎แต่ก็ขอบคุณมาก
‎เราว่าคุณเฟแกนน่าจะโล่งใจ ‎ที่ไม่ได้เข้าหน้าต่างผิดบาน
‎แล้วไปเจอเตียงท่าน
‎จริง
‎นั่นคงเป็นบทสนทนาที่ต่างกันมากทีเดียว
‎จริง
‎(หลังจากโดนจับ)
‎(ไมเคิล เฟแกนถูกส่งตัวเข้ารักษาตลอดชีวิต ‎ณ โรงพยาบาลจิตเวชพาร์คเลนในลิเวอร์พูล)
‎(เขาจำคุกสามเดือน)
‎(เขายังคงใช้ชีวิตอยู่ในลอนดอน)
‎คำบรรยายโดย ศันสนีย์ โอบอ้อม